पीटीयू पढ़ाएगी यूनिवर्सल ह्यूमन वैल्यूज
यूनिवर्सलह्यूमनवैल्यूज यानी वैश्वीकरण के दौर में मानवीय मूल्यों और नैतिकता के विषय को पढ़ाने और इसकी जरूरत पर आईके गुजराल पंजाब टेक्निकल यूनिवर्सिटी ने ‘संवेदीकरण प्रोजेक्ट’ शुरू किया है।
प्रोजेक्ट को यूनिवर्सिटी बोर्ड की ओर से मंजूरी मिल गई है, जिसके शुरुआती चरण में यूनिवर्सिटी ने हाल ही में दो वर्कशॉप आयोजित की हैं। इसी कड़ी में यूनिवर्सिटी जनवरी 2016 में तीन दिवसीय वर्कशॉप भी आयोजित करने जा रही है। वर्कशॉप का आयोजन यूनिवर्सिटी के इंटरनेशनल रिसोर्स सेंटर - यूनिवर्सल ह्यूमन वैल्यूज की ओर से हो रहा है। यह जानकारी सेंटर के डायरेक्टर डॉ. सुखबीर सिंह आहलुवालिया ने बुधवार को यूनिवर्सिटी से संबंधित कॉलेजों के एक शिष्टमंडल को संबोधित करते हुए दी।
डॉ. आहलुवालिया ने बताया कि यूनिवर्सिटी प्रोफेशनल शिक्षा के दौर में मानवीय मूल्यों और नैतिकता को बरकरार रखने को बचनबद्ध है। इसी उद्देश्य से यूनिवर्सिटी से एफिलिएटेड सभी कॉलेजों में, सभी कोर्सेस के साथ मानवीय मूल्य और नैतिकता कि पढ़ाई करवाई जा रही है।
वर्तमान में इस विषय को पढ़ा रहे अध्यापकों को इसके विश्व स्तर पर बढ़ रहे महत्व और जरूरत के बारे में बताना जरूरी है। इसी कारण संवेदीकरण प्रोजेक्ट शुरू किया गया है।
उन्होंनें बताया कि इसकी शुरुआत आठ दिवसीय वर्कशॉप जिसे एफिलिएटेड कॉलेज शहीद ऊधम सिंह कॉलेज आफ इंजीनियरिंग एंड टेक्नोलॉजी टंगोरी से की गई। उसमें हिमाचल की बद्दी यूनिवर्सिटी के कुलपति डॉ. शक्ति कुमार इसमें मुख्यातिथि रहे। दूसरी वर्कशॉप बेअंत कॉलेज ऑफ इंजीनियरिंग एंड टेक्नोलॉजी गुरदासपुर में करवाई गई।
वर्कशॉप में डॉ.एमपी.पूनिया, डायरेक्टर एनआई टीटीआर, डॉ. एमएस ग्रेवाल, पूर्व रजिस्ट्रार पीटीयू और डायरेक्टर टंगोरी कॉलेज, डॉ.रवि कुमार प्रिंसिपल बेअंत कॉलेज भी विशेष तौर से शामिल हुए।
यूनिवर्सिटी बोर्ड की ओर से प्रोजेक्ट मंजूर, सभी कॉलेज बनेंगे हिस्सा
kas_Deva hin_Deva hin_Deva hin_Deva hin_Deva hin_Deva hin_Deva hin_Deva